
 30.4.2013
 BG
 Официален вестник на Европейския съюз
 L 118/15
 РЕГЛАМЕНТ ЗА ИЗПЪЛНЕНИЕ (ЕС) No 393/2013 НА КОМИСИЯТА
 от 29 април 2013 година
 за изменение на Регламент (ЕО) No 1120/2009 и Регламент (ЕО) No 1122/2009 по отношение на критериите за допустимост и задължението за уведомяване за някои сортове коноп във връзка с прилагането на схемите за директно подпомагане на земеделски производители
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) No 1290/2005, (ЕО) No 247/2006, (ЕО) No 378/2007 и за отмяна на Регламент (ЕО) No 1782/2003 (1), и по-специално член 39, параграф 2 и член 142, точка з) от него,
 като има предвид, че:
 (1)
 В съответствие с член 39, параграф 1 от Регламент (ЕО) No 73/2009 площите, използвани за производство на коноп, отговарят на условията за директни плащания само ако използваните сортове имат съдържание на тетрахидроканабинол не по-голямо от 0,2 %. Съгласно член 124, параграф 3 от Регламент (ЕО) No 73/2009 член 39 от същия регламент е приложим за площи по схемата за единно плащане на площ и в новите държави членки.
 (2)
 В член 10 от Регламент (ЕО) No 1120/2009 на Комисията от 29 октомври 2009 г. за определяне на подробни правила за прилагането на схемата за единно плащане, предвидена в дял III от Регламент (ЕО) No 73/2009 на Съвета за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (2) се посочва, че плащанията за площи за производство на коноп се извършват, при условие че се използват семена от сортовете, изброени в Общия каталог на сортовете от земеделски растителни видове, с изключение на сортовете Finola и Tiborszállási, които към настоящия момент са единствено допустими съответно във Финландия и Унгария.
 (3)
 Въз основа на уведомленията, изпратени от някои държави членки, и като се има предвид, че вече е предвидена процедура за изключването на определени сортове на равнище държави членки, схемата може да бъде опростена на равнището на Съюза, като се отмени разпоредбата за ограничаване на допустимостта на площи, в които се използват сортовете Finola и Tiborszállási, за определена държава членка.
 (4)
 В член 40 от Регламент (ЕО) No 1122/2009 на Комисията от 30 ноември 2009 г. за определяне на подробни правила за прилагане на Регламент (ЕО) No 73/2009 на Съвета относно кръстосано спазване, модулация и интегрираната система за администриране и контрол по схемите за директно подпомагане на земеделски производители, предвидени за посочения регламент, както и за прилагане на Регламент (ЕО) No 1234/2007 на Съвета относно кръстосано спазване по предвидената схема за подпомагане на лозаро-винарския сектор (3) се установява процедурата, която следва да бъде спазвана при констатиране на по-високо от посоченото в член 39, параграф 1 от Регламент (ЕО) No 73/2009 съдържание на тетрахидроканабинол